stanford-oval/wikipedia huggingface dataset:
สภาผู้แทนราษฎรไทย ชุดที่ 4
ผู้ดำรงตำแหน่ง

ประธานสภาผู้แทนราษฎร พระยามานวราชเสวี (ออกจากตำแหน่ง พ.ศ. 2490) เกษม บุญศรี ดำรงตำแหน่งแทน (ออกจากตำแหน่ง พ.ศ. 2490) พึ่ง ศรีจันทร์ ดำรงตำแหน่งแทน
รองประธานสภาผู้แทนราษฎร คนที่หนึ่ง เดือน บุนนาค (ลาออก พ.ศ. 2489) มงคล รัตนวิจิตร ดำรงตำแหน่งแทน (ลาออก พ.ศ. 2489) พันเอกพระยาสุรพันธเสนี ดำรงตำแหน่งแทน
แหล่งข้อมูลอื่น

สภาผู้แทนราษฎรไทย ชุดที่ 4[ลิงก์เสีย]
| ด ค กสภาผู้แทนราษฎรไทย |
| --- | --- |
 ชั่วคราว  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26
แคว้นพะเยา

แคว้นพะเยา หรือ นครรัฐพะเยา เป็นนครรัฐอิสระในจังหวัดพะเยา ตั้งอยู่ใกล้น้ำแม่อิงซึ่งไหลลงมาจากเทือกเขาผีปันน้ำ เป็นอาณาจักรร่วมสมัยเดียวกับยุคปลายของหิรัญนครเงินยาง
แคว้นพะเยาเจริญรุ่งเรืองสูงสุดในรัชกาลพญางำเมือง เคยขยายอำนาจปกครองนครรัฐน่านระยะหนึ่ง ทั้งยังมีความสัมพันธ์อันดีกับอาณาจักรล้านนา และอาณาจักรสุโขทัย แต่ภายหลังในช่วงปี พ.ศ. 1877-1879 พะเยาถูกผนวกเข้ากับล้านนาในสมัยพญาคำฟูที่เข้าปล้นพะเยาจากความร่วมมือของนครรัฐน่าน
ประวัติ

แคว้นพะเยา เกิดจากการขยายตัวของราชวงศ์ลาวที่แยกตัวออกมาเพื่อสร้างเมืองใหม่ สันนิษฐานว่าประมาณพุทธศตวรรษที่ 17 โดยพญาลาวเงินแห่งเมืองเงินยางได้ส่งเจ้าราชบุตรนามขุนจอมธรรมสร้างเมืองพะเยาและปกครองในฐานะนครรัฐอิสระไม่ขึ้นกับใคร มีความสัมพันธ์อันดีกับเมืองเงินยางในฐานะญาติและพันธมิตร
แคว้นพะเยา เริ่มมีบทบาทโดดเด่นขึ้นต้นพุทธศตวรรษที่ 19 กษัตริย์นามพญางำเมือง กษัตริย์พระองค์ที่เก้า เป็นพระสหายของพ่อขุนรามคำแหงมหาราช และพญามังราย ทั้งสามพระองค์ได้ร่วมมือกันทำสัญญาสามกษัตริย์ในปี พ.ศ. 1830 เพื่อต่อต้านการขยายตัวของจักรวรรดิมองโกล ทั้งที่ก่อนหน้านี้พญามังรายเคยยกทัพไปเมืองพะเยาในปี พ.ศ. 1819 ซึ่งไม่ได้รบกันแต่กลับเจรจากัน สรัสวดี อ๋องสกุล ได้สันนิษฐานว่าเป็นเพราะ "...ความเป็นสหายและความเข้มแข็งของพญางำเมืองในขณะนั้นเป็นอุปสรรคต่อการยึดเมืองพะเยา" ด้วยความเข้มแข็งดังกล่าวพญางำเมืองได้ขยายอำนาจและยึดครองนครรัฐน่านโดยส่งพระชายาและราชบุตรไปปกครอง ถือเป็นยุคที่พะเยาเจริญรุ่งเรืองสูงสุด
หลังสิ้นรัชกาลพญางำเมือง ท้าวคำแดงพระโอรสได้ครองเมืองสืบต่อ ยังคงสัมพันธ์อันดีกับล้านนา และเคยช่วยพญาไชยสงครามปราบกบฏขุนเครือ และหลังจากการปราบกบฏก็ได้ขอนางแก้วพอตาธิดาพญาไชยสงครามให้เสกสมรสกับท้าวคำลือ พระราชโอรสซึ่งเป็นกษัตริย์พะเยาองค์สุดท้าย ซึ่งเฉลิมวุฒิ ต๊ะคำมี มองว่าการมาของนางแก้วพอตาเป็นปัจจัยหนึ่งที่ทำให้พะเยาเสียเอกราช เพราะในปี พ.ศ. 1877-1879 พญาคำฟูแห่งล้านนาทรงประสบความสำเร็จในการปล้นเมืองพะเยาจากความร่วมมือของนครรัฐน่าน และอาจได้รับการสนับสนุนจากนางแก้วพอตาที่เป็นพระปิตุจฉาพญาคำฟู อันเป็นการดีต่อล้านนาที่เมืองเชียงรายและเชียงแสนจะปลอดภัยจากการโจมตีของพะเยา และตั้งเมืองพะเยาเป็นฐานอำนาจที่จะขยายลงไปสู่นครรัฐแพร่และน่านต่อไป
หลังสิ้นเอกราช เมืองพะเยาปรากฏความสำคัญในฐานะส่วนหนึ่งของล้านนาในรัชสมัยพญาสามฝั่งแกน เพราะได้ส่งขุนนางที่มีฐานะเป็นอา ช่วยเหลือให้พระองค์ครองราชย์มาปกครองพะเยา และตอบแทนความชอบด้วยการกำหนดตำแหน่งเจ้าเมืองพะเยาเป็น "เจ้าสี่หมื่น" และในรัชสมัยพระเจ้าติโลกราช ทรงให้ความชอบแก่พระยายุทธิษฐิระ อดีตเจ้าเมืองสองแควผู้มาสวามิภักดิ์ให้การยกให้ครองพะเยา แต่กาลต่อมาเมือล้านนาได้ยึดครองนครรัฐแพร่และน่านแล้ว เมืองพะเยาจึงถูกลดบทบาทลง
ประชากร

ด้วยความที่พะเยาเป็นผลจากการขยายตัวของเมืองเงินยางที่ขยายลงมายังที่ราบลุ่มเชียงราย-พะเยา เป็นดินแดนที่เรียกว่า "โยนก" มีประชากรเป็น ไทยวน ด้านการตั้งถิ่นฐานจะกระจายตามแอ่งหรือที่ราบลุ่มแม่น้ำเป็นแนวยาวตามลำน้ำอิง เมื่อขุนจอมธรรมตั้งเมืองพะเยา ได้รวบรวมไพร่พลจากหัวเมืองต่าง ๆ ได้ 80,000 คน แบ่งเป็น 36 พันนา นาละ 500 คน ชุมชนที่เกิดขึ้นในระยะแรก ๆ เป็นชุมชนเล็ก ๆ แยกกันอยู่เป็นแห่ง ๆ มีผู้นำชุมชนในนามของเจ้าผู้ปกครอง การตั้งชุมชนบ้านและเมืองได้พัฒนาจากถิ่นฐานที่อยู่ของชนเผ่าพื้นเมืองที่มีวัฒนธรรมด้อยกว่า ผสมผสานกับวัฒนธรรมต่างถิ่นที่เจริญกว่า นอกจากนี้ประชากรบางส่วนเป็นชาวกาว โดยเฉพาะที่เมืองงาวที่อยู่ใกล้กับนครรัฐน่านที่มีชาติพันธุ์เดียวกัน
ทั้งนี้แคว้นพะเยาแต่เดิมนับถือผี ต่อมาพญางำเมืองได้มีศรัทธารับคติพุทธศาสนาจากหริภุญชัยมาประดิษฐานในแคว้น หลังการรับพุทธศาสนาจึงมีการสร้างพระพุทธรูปหินทรายและศาสนาวัตถุอื่น ๆ กษัตริย์ทรงนับถือศาสนาพุทธ และตั้งพระองค์ตามหลักทศพิศราชธรรม
ภูมิศาสตร์

จากการขยายตัวของราชวงศ์ลาวที่ขยายตัวลงมาตามที่ราบลุ่มเชียงราย-พะเยา ทั้งนี้ตัวเมืองพะเยาตั้งอยู่บนลุ่มน้ำอิงที่ไหลลงสู่กว๊านพะเยา เป็นที่ราบปลายภูเขาที่มีชื่อเรียกตามตำนานว่า "ภูยาว" ต่อมาได้กลายเป็นคำว่า "พยาว" และเป็น "พะเยา" ที่ตั้งเมืองมีความอุดมสมบูรณ์ เพราะมีแหล่งน้ำสองแหล่งคือ น้ำแม่อิงและกว๊านพะเยา และเป็นที่ราบกว้างใหญ่เหมาะสมแก่การตั้งเมือง
เมื่อขุนจอมธรรมมาตั้งเมืองพะเยา เวียงแห่งแรกมีผังเมืองเป็นรูปน้ำเต้าเรียก "เวียงน้ำเต้า" ต่อมาในสมัยพญาสิงหราชได้มีการขยายชุมชนออกมาทางกว๊านพะเยาเพราะใกล้แหล่งน้ำเป็นเวียงรูปสี่เหลี่ยมเรียก "เวียงลูกตะวันตก" และถือว่าเวียงทั้งสองเป็นเวียงแฝด ทั้งยังเป็นเวียงหลักของพะเยา นอกจากนี้ยังมีเวียงบริวาร ได้แก่ เวียงพระธาตุจอมทอง, เวียงปู่ล่าม, เวียงหนองหวี และเวียงต๋อม
แต่อย่างไรก็ตามแคว้นพะเยามีข้อจำกัดด้านที่ตั้ง เพราะแวดล้อมไปด้วยเขาสูง พะเยาจึงเป็นเมืองเล็กและค่อนข้างปิด มีเพียงทางตะวันออกเฉียงเหนือที่สามารถติดต่อกับเมืองเชียงของและเชียงรายได้สะดวก ส่วนทิศตะวันตกเป็นเทือกเขาสูงติดกับอำเภอวังเหนือ ด้านใต้ต่ออำเภองาวด้วยเขาสูง ส่วนตะวันออกติดกับนครรัฐน่านที่เต็มไปด้วยขุนเขาเช่นกัน ด้วยข้อจำกัดดังกล่าวทำให้นครรัฐแห่งนี้เจริญรุ่งเรืองเพียงช่วงแรก ๆ เท่านั้น ก่อนที่จะถูกผนวกเข้ากับอาณาจักรล้านนาในกาลต่อมา
โดยแคว้นพะเยา ปกครองเมืองต่าง ๆ ดังนี้
ทิศตะวันออก  จรดขุนผากาดจำบอน ตาดม้าน บางสีถ้ำ ไทรสามต้น สบห้วยปู น้ำพุง สบปั๋ง ห้วยบ่อทอง ตาดซาววา กิ่วแก้ว กิ่วสามช่อง มีหลักหินสามก้อนฝังไว้กิ่วฤๅษี แม่น้ำสายตา กิ่วช้าง กิ่วง้ม กิ่วเปี้ย ดอยปางแม่นาค
ทิศตะวันออกเฉียงเหนือ ต่อแดนขรนคร
ทิศตะวันตก  โป่งปูดห้วยแก้วดอยปุย แม่คาว ไปทางทิศใต้กิ่วรุหลาว ดอกจิกจ้อง ขุนถ้ำ ดอยตั่ง ดอยหนอก ผาดอกวัว แซ่ม่าน ไปจรดเอาดอยผาหลักไก่
ทิศตะวันตกเฉียงใต้ มีเมืองในอำนาจปกครอง คือ เมืองงาว เมืองกาว สะเอียบ เชียงม่วน เมืองเทิง เมืองสระ เมืองออย สะสาว เมืองดอบ เชียงคำ เมืองลอ เมืองเชียงแลง เมืองหงาว แซ่เหียง แซ่ลุล ปากบ่อง เมืองป่าเป้า เมืองวัง แซ่ซ้อง เมืองปราบ แจ้ห่ม
ทิศใต้ จรดนครเขลางค์และนครหริภุญชัย
ความสัมพันธ์ระหว่างประเทศ > แคว้นเงินยาง

แคว้นพะเยามีความสัมพันธ์กับแคว้นเงินยางด้วยมีปฐมกษัตริย์มาจากเมืองเงินยางดังกล่าว การดำเนินการระหว่างสองรัฐจึงเป็นเป็นในฐานะเครือญาติ เมื่อมีศึกสงครามทั้งสองรัฐก็จะช่วยกันปกป้องบ้านเมือง เช่น ตำนานพื้นเมืองเชียงใหม่ กล่าวถึงขุนเจืองครองเมืองพะเยาได้ไปช่วยเมืองเงินยางปราบแกว หลังจากทำสงครามไล่แกวแล้ว ขุนเจืองจึงขึ้นครองเมืองเงินยางสืบมา หรือกรณีของพระชายาของพญางำเมืองคือ นางอั้วเชียงแสน จากชื่อแสดงให้เห็นว่า นางอั้วเป็นธิดาจากเมืองเชียงแสน นั่นคือพะเยาและเงินยางมีความสัมพันธ์ทางเครือญาติที่แนบแน่นผ่านการเสกสมรส ด้วยเหตุนี้แคว้นเงินยางจึงเป็นทั้งพระสหายและพระประยูรญาติสนิทสืบเนื่องหลายชั่วอายุคน
ความสัมพันธ์ระหว่างประเทศ > อาณาจักรล้านนา

พญางำเมืองได้มีสัมพันธภาพกับพญามังรายแห่งล้านนา โดยใน พงศาวดารเมืองเงินยางเชียงแสน ระบุว่า พญางำเมืองกับพญามังรายเป็นสหายกันมาแต่รุ่นปู่ การเป็นพระสหายของสามกษัตริย์ทำให้เกิดการป้องกันภัยจากการรุกรานของมองโกล ด้วยการทำสนธิสัญญาสามกษัตริย์ในปี พ.ศ. 1830 ทั้งที่ก่อนหน้านี้พญามังรายเคยยกทัพไปเมืองพะเยาในปี พ.ศ. 1819 ซึ่งไม่ได้รบกันแต่กลับมีการเจรจากัน
แม้พะเยาและล้านนาจะมีการเสกสมรสเพื่อสร้างความสัมพันธ์เครือญาติกัน ดังกรณีของนางแก้วพอตาธิดาพญาไชยสงครามกับท้าวคำลือ กษัตริย์องค์สุดท้ายของพะเยา แต่พะเยาก็ถูกล้านนาหักหลังในสมัยพญาคำฟูที่ได้รับความร่วมมือกับนครรัฐน่าน และหลังจากนั้นเป็นต้นมาพะเยาจึงตกเป็นส่วนหนึ่งของล้านนามาแต่นั้น
ความสัมพันธ์ระหว่างประเทศ > อื่น ๆ

อาณาจักรสุโขทัย — พญางำเมืองได้มีสัมพันธภาพกับพ่อขุนรามคำแหงแห่งสุโขทัย ด้วยทรงศึกษาที่เมืองละโว้ร่วมรุ่นกัน ทั้งมีความสัมพันธ์เชิงเครือญาติด้วยพระราชธิดาในพญางำเมืองเสกสมรสกับบุคคลชนชั้นปกครองของสุโขทัย ซึ่งเฉลิมวุฒิ ต๊ะคำมีเสนอว่าคือพระยาเลอไทย มีพระราชโอรสด้วยกันคือ พ่องำเมือง
นครรัฐน่าน — เคยถูกพญางำเมืองยึดครอง พร้อมกับส่งพระชายาและพระราชบุตรปกครองอยู่หลายปี แต่ได้อิสระในหลายปีต่อมา และภายหลังได้ร่วมมือกับล้านนาปล้นเมืองพะเยาจนเป็นสาเหตุให้แคว้นพะเยาสลายตัวไปเป็นส่วนหนึ่งของล้านนา
แคว้นหริภุญชัย — เผยแผ่ศาสนาพุทธมายังแคว้นพะเยาจนเป็นที่แพร่หลายในรัชกาลพญางำเมือง
รายนามกษัตริย์เมืองพะเยา

| พระนาม | ครองราชย์ (พ> ศ.) | รวมปีครองราชย์ | หมายเหตุ |
| --- | --- | --- | --- |
| ขุนจอมธรรม | 1602 | 21 ปี |  |
ขุนเจือง: 
ลาวเงินเรือง: 
ไม่ทราบพระนาม: 
พญามิ่งเมือง: 
| พญางำเมือง | 1801-1841 |  |  |
พญาคำแดง: 
ผนวกเป็นส่วนหนึ่งของล้านนา
รายนามเจ้าเมืองพะเยาภายใต้ล้านนา
| พระยายุทธิษเฐียร | 1994-2022 |  |  |
| นาง(เจ้า)หมื่น (นางเมืองพะเยา) | 2022-2031 |  |  |
| เจ้าสี่หมื่นพะเยาปู่เลี้ยงพระเจ้ายอดเชียงราย | 2033-2036 |  |  |
| เจ้าสี่หมื่นพะเยาราชครูแห่งพระเจ้ายอดเชียงราย | 2036-2039 |  |  |
| เจ้าสี่หมื่นพะเยาปู่เลี้ยงพระเจ้ายอดเชียงราย | 2039 |  |  |
| เจ้าแสนญาณกัลยา | 2045-2052 |  |  |
| เจ้าเมืองจิต | 2056-2058 |  |  |
| เจ้าเมืองส้อยพระเยา | 2058-2059 |  |  |
| เจ้าเมืองผาง | 2059-2060 |  |  |
| เจ้าคำยอดฟ้า | 2060-2062 |  |  |
| เจ้าพระยาหน่อเชียงแสน | 2062-2064 |  |  |
| เจ้าขุนเชียงคง | 2064-2078 |  |  |
| พระยาเมืองตู้ | ? |  |  |
พ.ศ.2101 เสียเมืองแก่พม่า
พระบรมราชานุสาวรีย์สามกษัตริย์ หน้าหอศิลปวัฒนธรรมเมืองเชียงใหม่ ประกอบด้วย พ่อขุนรามคำแหงมหาราช พญางำเมือง และพญามังราย ตามลำดับ
มุน ซ็อง-มิน

มุน ซ็อง-มิน (เกาหลี: 문성민; อักษรโรมัน: Moon Sung-min, 14 กันยายน ค.ศ. 1986) เป็นนักกีฬาวอลเลย์บอลชายชาวเกาหลีใต้ ปัจจุบันเล่นให้กับช็อนอันฮุนไดแคปพิทอลสกายวอล์คเกอร์ในตำแหน่งตัวตีด้านนอก
ประวัติ

มุน เริ่มเล่นวอลเลย์บอลตอนเรียนอยู่ชั้นประถมศึกษาปีที่สี่ของโรงเรียนประถมศึกษามย็องรยุนในปูซาน หลังจากที่สำเร็จการศึกษาจากมหาวิทยาลัยคย็องกี เขาได้เข้าร่วมสโมสรเฟาเอฟเบ ฟรีดริชส์ฮาเฟิน ในปี ค.ศ. 2008 และเขาได้มีส่วนร่วมในการพาสโมสรคว้าแชมป์บุนเดิสลีกา ในฤดูกาลต่อมาเขาไปเล่นให้กับฮัลก์บังก์อังการาในเตอร์กิชลีก ดิวิชัน 1
มุนลงแข่งให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 20 ปี ในการแข่งขันวอลเลย์บอลเยาวชนชายชิงแชมป์เอเชีย 2004 โดยได้รางวัลชนะเลิศและได้เป็นตัวแทนทวีปเอเชียเข้าแข่งขันในวอลเลย์บอลชายชิงแชมป์โลก รุ่นอายุไม่เกิน 21 ปี 2005 ซึ่งพาทีมจบอันดับที่ 6
ในฤดูกาล 2010-11 เขาได้ย้ายไปประเทศเกาหลีใต้โดยลงเล่นในวี-ลีกเป็นครั้งแรก และได้เซ็นสัญญากับช็อนอันฮุนไดแคปพิทอลสกายวอล์คเกอร์ เขาได้รับรางวัลชนะเลิศโคโวคัปในปี ค.ศ. 2010 และ 2013
และในปี ค.ศ. 2017 เขาได้รับรางวัลเหรียญทองแดงในการแข่งขันวอลเลย์บอลชายชิงแชมป์เอเชีย 2017 ที่เกรซิก ประเทศอินโดนีเซีย
สังกัดสโมสร

เฟาเอฟเบ ฟรีดริชส์ฮาเฟิน (2008–2009)
ฮัลก์บังก์อังการา (2009–2010)
ช็อนอันฮุนไดแคปพิทอลสกายวอล์คเกอร์ (2010–ปัจจุบัน)
เกียรติประวัติ > สโมสร

บุนเดิสลีกา ฤดูกาล 2008-09 –  ชนะเลิศ, ร่วมกับเฟาเอฟเบ ฟรีดริชส์ฮาเฟิน
โคโวคัป 2010 –  ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์
โคโวคัป 2013 –  ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์
วี-ลีก ฤดูกาล 2016-17 –  ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์
วี-ลีก ฤดูกาล 2018-19 –  ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์
เกียรติประวัติ > ทีมชาติ

วอลเลย์บอลเยาวชนชายชิงแชมป์เอเชีย 2004 –  เหรียญทอง
เอเชียนเกมส์ 2006 –  เหรียญทอง
วอลเลย์บอลชายชิงแชมป์เอเชีย 2007 –  เหรียญทองแดง
วอลเลย์บอลชายเอเชียนคัพ 2008 –  เหรียญทองเงิน
เอเชียนเกมส์ 2010 –  เหรียญทองแดง
เอเชียนเกมส์ 2010 –  เหรียญทองเงิน
วอลเลย์บอลชายชิงแชมป์เอเชีย 2017 –  เหรียญทองแดง
แหล่งข้อมูลอื่น

FIVB biography เก็บถาวร 2016-03-03 ที่ เวย์แบ็กแมชชีน
โฮมเพจขนาดเล็ก มุน ซ็อง-มิน ที่ไซเวิลด์
คมกฤษณ์ ดวงสุวรรณ์

| คมกฤษณ์ ดวงสุวรรณ์ร> ง.ภ. |
| --- | --- |

สารนิเทศภูมิหลัง
เกิด: 9 ธันวาคม พ.ศ. 2534 (33 ปี) คมกฤษณ์ ดวงสุวรรณ์
อาชีพ: นักกีฬายิงธนู, นักแสดง, นักร้อง
ปีที่แสดง: พ.ศ. 2554 - ปัจจุบัน
ผลงานเด่น: ราเมศ จาก ลูกไม้ลายสนธยา (2561)   มิ่ง จาก บ่วงสไบ (2562)   ​ไตรทศ จาก โซ่เวรี (2563)   อรชุน จาก เวลากามเทพ (2565)
สังกัด: ช่อง 7 HD​ (พ.ศ. 2560​ - 2563)​
คมกฤษณ์ ดวงสุวรรณ์ ชื่อเล่น ป่าน เกิดวันที่ 9 ธันวาคม พ.ศ. 2534 เกิดที่จังหวัดเชียงใหม่ เป็นนักยิงธนูทีมชาติไทยผู้มีผลงานโดดเด่น และเป็นตัวหลักในการแข่งขันซีเกมส์ 2009 ผู้ซึ่งได้รับรางวัลเหรียญทองกีฬายิงธนูในซีเกมส์ 2009 ร่วมทีมเดียวกันกับเด่นชัย เทพนา และวิทยา ทำว่อง และปัจจุบันเป็นนักแสดงอิสระ
ประวัติ

คมกฤษณ์ ดวงสุวรรณ์ เริ่มยิงธนูมาตั้งแต่สมัยเป็นนักเรียนระดับมัธยมศึกษาปีที่ 1 ที่โรงเรียนกีฬาจังหวัดลำปาง โดยฝึกซ้อมที่โรงเรียนในช่วงบ่ายทุกวัน และได้รับเลือกตัวเข้าร่วมทีมชาติไทยในเวลาต่อมา ซึ่งเขาเป็นหนึ่งในนักยิงธนูรุ่นใหม่ที่มีระเบียบวินัย เช่นเดียวกับวิทยา ทำว่อง และเด่นชัย เทพนา ที่สมาคมกีฬายิงธนูแห่งประเทศไทยได้เลือกให้พวกเขาทำหน้าที่แทนนักกีฬาเหรียญเงินซีเกมส์ชุดเดิม และทางสมาคมได้ส่งนักยิงธนูทั้งสามไปฝึกซ้อมอย่างจริงจัง ณ ประเทศเกาหลีใต้
ในเดือนธันวาคม พ.ศ. 2552 คมกฤษณ์ ดวงสุวรรณ์ เข้าแข่งขันซีเกมส์เป็นครั้งแรก ในกีฬายิงธนูในซีเกมส์ 2009 ประเภทคันธนูโค้งกลับทีมชาย ร่วมกับเด่นชัย เทพนา และวิทยา ทำว่อง ในฐานะทีมชาติไทย ซึ่งสามารถชนะทีมชาติลาวซึ่งเป็นเจ้าภาพในรอบแรกที่คะแนน 224-184 ก่อนที่จะพบกับทีมเมียนมาร์ในรอบถัดมา ซึ่งทีมชาติไทยเป็นฝ่ายชนะที่คะแนน 215 ต่อ 214 และได้พบกับทีมชาติมาเลเซียในรอบชิงชนะเลิศ โดยทีมชาติไทยเป็นฝ่ายชนะที่คะแนน 214 ต่อ 212 และได้รับรางวัลเหรียญทองจากการแข่งขันดังกล่าว นับเป็นเหรียญทองแรกของทีมชาติไทยในรอบ 8 ปีจากการแข่งยิงธนูในซีเกมส์
วันที่ 22 พฤศจิกายน พ.ศ. 2553 คมกฤษณ์ ดวงสุวรรณ์ เข้าแข่งขันกีฬายิงธนูในเอเชียนเกมส์ 2010 ประเภททีมชายร่วมกับเด่นชัย เทพนา และวิทยา ทำว่อง ซึ่งสามารถชนะทีมมองโกเลียในรอบแรกที่คะแนน 214 ต่อ 212 อย่างไรก็ตาม นักยิงธนูทีมชาติไทยได้แพ้ต่อทีมเกาหลีใต้ในรอบ 8 ทีมสุดท้ายที่คะแนน 208 ต่อ 229 และในวันที่ 24 พฤศจิกายน ของปีเดียวกัน คมกฤษณ์เข้าแข่งขันประเภทบุคคลชาย ในรอบ 16 คน ซึ่งคมกฤษณ์เป็นฝ่ายแพ้ต่อนักยิงธนูอิหร่าน 0-4 เกม และปัจจุบันเป็นนักแสดงอิสระ
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2561 | ชาติ ลำชี | วิโรจน์ | ช่อง 7 เอชดี |
| 2561 | เชิง ชาย ชาญ | ร.ต.อ.ไชโย มหาสิน | ช่อง 7 เอชดี |
| 2561 | ลูกไม้ลายสนธยา | ราเมศ | ช่อง 7 เอชดี |
| 2561 | บ้านปั้นดาว | บูม (รับเชิญ) | ช่อง 7 เอชดี |
| 2562 | บ่วงสไบ | มิ่ง (ตัวร้าย)/ หมื่นมิ่งเมือง (อดีต) / มาร์ค (ปัจจุบัน) | ช่อง 7 เอชดี |
| 2562 | รักนี้บุญรักษา | ฌอห์น (รับเชิญ) | ช่อง 7 เอชดี |
| 2562 |  เจ้าสัวมั่วนิ่ม​  | ประมุข (ตัวร้าย) | ช่อง 7 เอชดี |
| 2563 | ม่านบังใจ | สมัย​ ประทีปทอง (กาย) | ช่อง 7 เอชดี |
| 2563 | โซ่เวรี | ​ไตรทศ (ตัวร้าย) | ช่อง 7 เอชดี |
| 2564 | พายุทราย | ผู้ช่วยของณรินทร์ (รับเชิญ) | ช่องวัน 31 |
| 2564 | จิตสังหาร | ทิวไม้ การุณ (ทิว) | ช่องวัน 31 |
| 2565 | เวลากามเทพ | อรชุน เมธีพัฒนา (ชุน) (ตัวร้าย) | ช่องวัน 31 |
| 2566 | พระนคร 2410 | หลวงนพ | ช่องวัน 31 |
| 2566 | รักนี้ต้องเจียระไน | ยศ (ตัวร้าย) | ช่องวัน 31 |
| 2566 | ชีวิตภาคสอง | จิรัน สุทธิไพศาลี (จิ) (ตัวร้าย) | ช่องวัน 31 |
| 2567 | วิมานสีทอง | ชีวีวัฒน์ ดุริยพร (ชีวี) | ช่องวัน 31 |
| 2567 | เป็นต่อ 2024 | คุณวิน (รับเชิญ) | ช่องวัน 31 |
| 2567 | เกมรักปาฏิหาริย์ | ธนา (วัยรุ่น) (รับเชิญ) | ช่องวัน 31 |
| 2567 | หยดฝนกลิ่นสนิม | สารวัตรแดนสยาม | TV Thunder/ช่องวัน 31 |
เพลงรวมศิลปิน

(2559) รวมศิลปินLa Banda Thailand ซุป'ตาร์บอยแบนด์ ครั้งที่ 1
เพลง พูดทำไม ร่วมกับ ซีเกมส์, ชายธัช, บอย, เจมส์
เพลงประกอบละคร

| ปี พ> ศ. | ละคร | สถานีโทรทัศน์ | เพลง |
| --- | --- | --- | --- |
| พ.ศ. 2561 | ชาติ ลำชี | ช่อง 7 | ชาติลำชี |
มิวสิกวิดีโอ

| ปี | เพลง | ศิลปิน | แสดงร่วม |
| --- | --- | --- | --- |
| 2560 | แยกทางกันเดิน | สุภาพร มะลิซ้อน | ชัชฎาภรณ์ กิมากรณ์, คมกฤษณ์ ดวงสุวรรณ์ |
โฆษณา

พ.ศ. 2565 เครื่องดื่มตราช้าง เติมเต็มคำว่าเพื่อน ร่วมกับ ยงวรี อนิลบล[ต้องการอ้างอิง]
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
ระเบียงภาพ

คมกฤษณ์กับคิม ซ็อนบิน
ขณะฝึกซ้อมร่วมกับเด่นชัย เทพนา และวิทยา ทำว่อง
ขณะประกบคู่กับวิทยา ทำว่อง
แหล่งข้อมูลอื่น

คมกฤษณ์ ดวงสุวรรณ์ ที่อินสตาแกรม
สำนักศาสนศึกษาวัดคุ้งตะเภา

| สำนักศาสนศึกษาวัดคุ้งตะเภา |
| --- | --- |
Wat Kungtaphao Buddhist School

ที่ตั้ง
วัดคุ้งตะเภา หมู่บ้านคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์
ข้อมูล
ชื่ออื่น: ส.ค.ภ.
คติพจน์: เอตทคฺคํ วุฑฺฒีนํ ยทิทํ ปญฺญาวุฑฺฒิ  การพัฒนาปัญญา เป็นเลิศแห่งการพัฒนาทั้งปวง
สถาปนา: วิสาขบูชา พ.ศ. 2535
หน่วยงานกำกับ: คณะสงฆ์จังหวัดอุตรดิตถ์
ผู้อำนวยการ: พระสมุห์สมชาย จีรปุญฺโญ (น.ธ.เอก, ป.บส., พธ.บ.)
สี:   สีแดง หมายถึง "วิชฺชา" คือความรู้, ความสง่างามด้วยความรู้   สีเหลือง หมายถึง "จรณสมฺปนฺโน" คือความเป็นคนดีมีคุณธรรมในจิตใจ
เว็บไซต์: www.watkungtaphao.ob.tc
สำนักศาสนศึกษาวัดคุ้งตะเภา หรือ สำนักเรียนวัดคุ้งตะเภา เป็นสำนักเรียนพระปริยัติธรรมสำหรับคฤหัสถ์ประจำตำบลคุ้งตะเภา ตั้งอยู่ที่ วัดคุ้งตะเภา บ้านคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ สังกัดคณะสงฆ์จังหวัดอุตรดิตถ์ ควบคู่กับ สำนักเรียนพระปริยัติธรรมวัดใหม่เจริญธรรม ที่เป็นสำนักเรียนพระปริยัติธรรมแผนกธรรมและบาลีของพระสงฆ์ในตำบลคุ้งตะเภา
สำนักศาสนศึกษาวัดคุ้งตะเภา เป็นสำนักเรียนพระปริยัติธรรมแผนกคฤหัสถ์ของคณะสงฆ์ตำบลคุ้งตะเภาแห่งแรกของตำบล ปัจจุบันทำการเรียนการสอนในโรงเรียนระดับการศึกษาขั้นพื้นฐานในตำบลคุ้งตะเภาทั้ง 6 โรงเรียน โดยมีคณะครูสอนพระปริยัติธรรมสังกัดวัดในตำบลคุ้งตะเภาทั้งพระสงฆ์และคฤหัสถ์เข้าสอนควบคู่กับการจัดการศึกษาขั้นพื้นฐานของโรงเรียนในเขตตำบลคุ้งตะเภา
สำนักศาสนศึกษาแห่งนี้นับเป็นสำนักศาสนศึกษาหนึ่งในไม่กี่แห่งของจังหวัดอุตรดิตถ์ที่มีการนำพระสงฆ์เข้าสอนพระปริยัติธรรมแก่คฤหัสถ์ในโรงเรียนตลอดปีการศึกษา และเป็นสำนักศาสนศึกษาที่มีสถิตินักเรียนสอบไล่ได้พระปริยัติธรรมแผนกธรรมเป็นลำดับต้น ๆ ของอำเภอเมืองอุตรดิตถ์
ประวัติ

สำนักศาสนศึกษาวัดคุ้งตะเภา ก่อตั้งโดยกลุ่มครูสอนพระปริยัติธรรมในตำบลคุ้งตะเภา ในปี พ.ศ. 2535 โดยดำริของ พระสมุห์สมชาย จีรปุญฺโญ รองเจ้าอาวาสวัดคุ้งตะเภา โดยไม่ได้อาศัยงบประมาณสนับสนุนจากส่วนราชการ การดำเนินการในช่วงแรกเป็นไปได้ด้วยดีโดยอาศัยทุนค่าใช้จ่ายต่าง ๆ จากพระสงฆ์ที่เป็นพระอาจารย์สอนธรรมศึกษาเอง โดยในช่วงแรก ๆ อาศัยอาคารหอพระวัดคุ้งตะเภาเป็นสถานที่เล่าเรียน แต่ยังไม่มีการจัดการด้านบุคลากรและนักเรียนอย่างเป็นระบบมากนัก
การศึกษาแผนกธรรมศึกษาหรือการศึกษาวิชาธรรมของคฤหัสถ์อย่างเป็นระบบ ได้เริ่มจัดการเรียนการสอนได้ในปี พ.ศ. 2540 อันเป็นช่วงแรก ๆ ที่แม่กองธรรมสนามหลวงเปิดโอกาสให้มีการสอบไล่ธรรมศึกษาสำหรับคฤหัสถ์ในต่างจังหวัดขึ้น โดยในช่วงแรก พระสมุห์สมชาย จีรปุญฺโญ (แสงสิน) รองเจ้าอาวาสวัดคุ้งตะเภา และพระนักเผยแผ่พระพุทธศาสนาประจำจังหวัดอุตรดิตถ์ ได้ดำเนินการประสานงานไปยังโรงเรียนในเขตตำบลคุ้งตะเภาขอนำพระสงฆ์เข้าสอนจริยธรรมและธรรมศึกษาในโรงเรียน ซึ่งการจัดการเรียนการสอนในครั้งนั้นประสบผลสำเร็จไปด้วยดี มีนักเรียนและผู้สนใจสอบไล่ได้ธรรมศึกษาเป็นจำนวนมาก
ต่อมาเจ้าคณะตำบลในขณะนั้นคือ เจ้าอธิการธง ฐิติธมฺโม (อิ่มชม) วัดคุ้งตะเภา (สมณศักดิ์ในปัจจุบัน พระครูประดิษฐ์ธรรมธัช) ได้เล็งเห็นความสำคัญของการศึกษาธรรมของคฤหัสถ์ดังกล่าว จึงได้ดำเนินการขอจัดตั้งสำนักศาสนศึกษาประจำตำบลคุ้งตะเภาขึ้นที่วัดคุ้งตะเภา ในนาม สำนักศาสนศึกษาวัดคุ้งตะเภา ต่อมามีการเปลี่ยนเจ้าคณะตำบลคุ้งตะเภาในปี พ.ศ. 2543 จึงเกิดการลักลั่นในการบริหารงานสำนักศาสนศึกษาในระยะหนึ่ง แต่วัดคุ้งตะเภาโดยการนำของพระสมุห์สมชาย ก็ได้จัดการสอนธรรมศึกษาเช่นเดิม โดยดำเนินการและออกทุนดำเนินการเองทั้งหมดจนถึงปัจจุบัน ซึ่งมีผู้สอบไล่ได้ธรรมศึกษาเป็นจำนวนมากทุกปี และในปี พ.ศ. 2549 พระปลัดสมพงษ์ สมจิตฺโต วัดใหม่เจริญธรรม ได้รับแต่งตั้งเป็นเจ้าคณะตำบลคุ้งตะเภา จึงได้จัดเปิดสนามสอบธรรมศึกษาแห่งที่ 5 ของอำเภอเมืองอุตรดิตถ์ ที่โรงเรียนป่าขนุนเจริญวิทยา เพื่อเป็นสนามสอบสำหรับนักเรียนในสังกัดสำนักศาสนศึกษาวัดคุ้งตะเภา ซึ่งเป็นการเปิดสนามสอบธรรมศึกษาที่ตำบลคุ้งตะเภาเป็นครั้งแรก
ในวันที่ 19 มกราคม พ.ศ. 2554 นายโยธินศร์ สมุทรคีรีจ์ ผู้ว่าราชการจังหวัดอุตรดิตถ์ ได้ลงนามในประกาศจังหวัดอุตรดิตถ์ ที่ 1/2554 จัดตั้งศูนย์ศึกษาพระพุทธศาสนาวันอาทิตย์ขึ้นในวัดคุ้งตะเภาอย่างเป็นทางการ สำนักศาสนศึกษาวัดคุ้งตะเภาจึงมีภารกิจด้านการจัดแหล่งการเรียนรู้ในวัดเพิ่มเติมจากการทำการเรียนการสอนตามปกติในสถานศึกษาระดับพื้นฐาน โดยในส่วนของศูนย์ศึกษาพระพุทธศาสนาวันอาทิตย์วัดคุ้งตะเภานั้นอยู่ภายใต้ความอุปถัมภ์ของกรมการศาสนา กระทรวงวัฒนธรรม
หัวหน้าสำนักศาสนศึกษา

| 0 | 1 | 2 |
| --- | --- | --- |
ครูใหญ่
|  รายชื่อ |  ระยะเวลาอยู่ในตำแหน่ง  |  |
| พระสมุห์สมชาย จีรปุญฺโญ (น.ธ.เอก, ป.บส., พธ.บ.) | พ.ศ. 2535 - ปัจจุบัน |  |
สัญลักษณ์สำนักศาสนศึกษาวัดคุ้งตะเภา > พระพุทธรูปประจำสำนักศาสนศึกษาวัดคุ้งตะเภา

พระพุทธรูปประจำสำนักศาสนศึกษาวัดคุ้งตะเภา เป็นพระพุทธรูปนั่งขัดสมาธิปางมารวิชัย หน้าตักสามนิ้ว เป็นพระพุทธรูปทรงเครื่องพุทธลักษณะทรงเครื่องจักรพรรดิราช สร้างในสมัยรัตนโกสินทร์ตอนต้น มีอายุมากกว่าร้อยปี องค์พระทำด้วยโลหะตามแบบอย่างพระพุทธรูปทรงเครื่องที่เป็นที่นิยมในสมัยรัตนโกสินทร์ตอนต้น ปัจจุบันองค์พระประดิษฐานอยู่ภายในวัดคุ้งตะเภา พระพุทธรูปองค์นี้ได้รับการถวายพระนามว่า "พระพุทธวชิรปัญญาญาณสัมพุทธบพิตร"  พระนามพระพุทธรูปเป็นมงคลนามสื่อความหมายถึง "พระพุทธเจ้าผู้เป็นพระผู้ตรัสรู้โดยชอบซึ่งพระปัญญาญาณแห่งพระสัมพุทธเจ้าด้วยพระปัญญาประดุจเพ็ชร"
สัญลักษณ์สำนักศาสนศึกษาวัดคุ้งตะเภา > ตราสัญลักษณ์สำนักศาสนศึกษาวัดคุ้งตะเภา

ตราสัญลักษณ์สำนักศาสนศึกษาวัดคุ้งตะเภา เป็นรูปวงกลมลงสีแดงชาด ภายในประดิษฐานรูปพระพุทธรูปหลวงพ่อสุวรรณเภตรา พระพุทธรูปศักดิ์สิทธิ์สำคัญของวัดคุ้งตะเภา ล้อมด้วยลวดลายกนกเปรียบพระมหาปัญญาคุณของพระพุทธเจ้าอันแผ่ไพศาล ใต้ฐานพระพุทธรูปปรากฏข้อความ "สำนักศาสนศึกษาวัดคุ้งตะเภา" ภายใต้ข้อความดังกล่าวเป็นพระพุทธพจน์ภาษาบาลี ซึ่งเป็นพระพุทธดำรัสของพระพุทธเจ้าในพระไตรปิฎก อังคุตรนิกาย เอกนิบาต ว่า "เอตทคฺคํ วุฑฺฒีนํ ยทิทํ ปญฺญาวุฑฺฒิ" แปลว่า การพัฒนาปัญญาเป็นเลิศแห่งการพัฒนาทั้งปวง ทั้งหมดอยู่ภายในกรอบวงกลมล้มรอบภายนอกด้วยลายดอกปทุมชาติ แสดงความถึงการแสวงหาปัญญาแห่งการตรัสรู้
สัญลักษณ์สำนักศาสนศึกษาวัดคุ้งตะเภา > คำขวัญสำนักศาสนศึกษาวัดคุ้งตะเภา

คำขวัญสำนักศาสนศึกษาวัดคุ้งตะเภา เป็นพระพุทธศาสนสุภาษิตภาษาบาลีอันมีที่มาจากพระไตรปิฎกอังคุตรนิกาย เอกนิบาต ว่า
เอตทคฺคํ วุฑฺฒีนํ ยทิทํ ปญฺญาวุฑฺฒิ 
การพัฒนาปัญญาเป็นเลิศแห่งการพัฒนาทั้งปวง
หมายถึงนักเรียนในสำนักศาสนศึกษาวัดคุ้งตะเภา พึงศึกษาเพื่อฝึกหัดพัฒนาตนทั้งกายและใจ คือเป็นผู้มีความรู้วิชาการควบคู่กับคุณธรรมในจิตใจ เป็นคนดีของสังคมได้ในอนาคต
ตราสัญลักษณ์สำนักศาสนศึกษาวัดคุ้งตะเภา
พระพุทธวชิรปัญญาญาณสัมพุทธบพิตร (หลวงพ่อทรงเครื่อง)  พระพุทธรูปประจำสำนักศาสนศึกษาวัดคุ้งตะเภา
ธงสีสัญลักษณ์สำนักศาสนศึกษาวัดคุ้งตะเภา
ดูเพิ่ม

วัดคุ้งตะเภา
เขตปกครองคณะสงฆ์ตำบลคุ้งตะเภา
แหล่งข้อมูลอื่น

www.watkungtaphao.ob.tc เว็บไซด์อย่างเป็นทางการของสำนักศาสนศึกษาวัดคุ้งตะเภา [ลิงก์เสีย]
แผนที่และภาพถ่ายทางอากาศของ สำนักศาสนศึกษาวัดคุ้งตะเภา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°39′13″N 100°08′24″E﻿ / ﻿17.653741°N 100.140015°E﻿ / 17.653741; 100.140015
| ด ค กโรงเรียนในเครือข่ายคุ้งตะเภา-ถ้ำฉลอง อำเภอเมืองอุตรดิตถ์ จังหวัดอุตรดิตถ์ |
| --- | --- |
ประถมศึกษา: โรงเรียนป่ากล้วยเสริมวิทยา* • โรงเรียนบ้านคุ้งตะเภา* • โรงเรียนบ้านหัวหาด* • โรงเรียนบ้านบ่อพระ* • โรงเรียนบ้านห้วยฉลอง**
ประถมศึกษา และมัธยมศึกษาตอนต้น: โรงเรียนป่าขนุนเจริญวิทยา* • โรงเรียนบ้านหาดเสือเต้น* • โรงเรียนบ้านวังถ้ำ**
(*) โรงเรียนในตำบลคุ้งตะเภา, (**) โรงเรียนในตำบลถ้ำฉลอง
| ด ค กสถานที่สำคัญในหมู่บ้านคุ้งตะเภา ตำบลคุ้งตะเภา อำเภอเมืองอุตรดิตถ์ |
| --- | --- | --- |
| หมู่บ้านคุ้งตะเภา • วัดคุ้งตะเภา • โรงเรียนบ้านคุ้งตะเภา  • สำนักศาสนศึกษาวัดคุ้งตะเภา • พิพิธภัณฑ์พื้นบ้านวัดคุ้งตะเภา • สวนพฤกษศาสตร์สมุนไพรวัดคุ้งตะเภา  • สวนสาธารณะหาดริมน้ำน่านบ้านคุ้งตะเภา • บึงทุ่งกะโล่ • สถานีอนามัยตำบลคุ้งตะเภา • กลุ่มเกษตรกรทำนาคุ้งตะเภา  • มหาวิทยาลัยราชภัฏอุตรดิตถ์ วิทยาเขตบึงกะโล่ | หมู่บ้านคุ้งตะเภา • วัดคุ้งตะเภา • โรงเรียนบ้านคุ้งตะเภา  • สำนักศาสนศึกษาวัดคุ้งตะเภา • พิพิธภัณฑ์พื้นบ้านวัดคุ้งตะเภา • สวนพฤกษศาสตร์สมุนไพรวัดคุ้งตะเภา  • สวนสาธารณะหาดริมน้ำน่านบ้านคุ้งตะเภา • บึงทุ่งกะโล่ • สถานีอนามัยตำบลคุ้งตะเภา • กลุ่มเกษตรกรทำนาคุ้งตะเภา  • มหาวิทยาลัยราชภัฏอุตรดิตถ์ วิทยาเขตบึงกะโล่ |  |
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
ครูสอนพระปริยัติธรรมตำบลคุ้งตะเภาเข้าสอนธรรมศึกษาในโรงเรียน
นักเรียนในสังกัดสำนักศาสนศึกษาวัดคุ้งตะเภา ปีการศึกษา พ.ศ. 2552 (ธศ.โท โรงเรียนบ้านหาดเสือเต้น)
พระพุทธวชิรปัญญาญาณสัมพุทธบพิตร (หลวงพ่อทรงเครื่อง)  พระพุทธรูปประจำสำนักศาสนศึกษาวัดคุ้งตะเภา
ตราสัญลักษณ์สำนักศาสนศึกษาวัดคุ้งตะเภา